
olim  apud  aquitanos  j  in  alma  Burdigalensi 

MED  I C U M 
D  E  VARIOLIS. 


jL  R  0  tentamine  in  lucem  prodeunte ,  e  statuto 
jam  pridem  more  in  hacce  celeberrima  medico¬ 
rum  schola  ,  omniumque  antiquissima  ,  hunc 
morbum  tam  sa?pe  gravem  ,  tamque  plurimis  per¬ 
niciosum  in  medium  prolaturus  $  neque  ipsius 
antiquitatem  ,  neque  originem  ,  neque  causas 
fusius  explanare  sinunt,  nec  animus  ,  nec  vires  , 
nec  arctiores  hujusce  dissertatiunculae  limites. 
Attamen  quae  sunt  tempora ,  quae  sunt  loca  ubi 
variolae  natales  habuerunt ,  paucis  recensere  con¬ 
silium  nobis  arridet. 

Circa  variolarum  antiquitatem  in  diversas  abi¬ 
verunt  sententias  in  arte  viri  :  dum  enim  alii  acri 
studio  conantur ,  ut  sub  nomine  Phlictenarum  7 
Carbunculorum  ,  Anthracum  ,  Efflorentium , 
consimiliumque  aliorum  in  cute  exanthematum  , 
ex  Hippocratis  ,  Galeni  ,  Celsi  ,  aliorumque 
veterum  monumentis  manifesta  variolarum  vesti¬ 
gia  eruant :  alii  haud  inaequali  eruditione  praediti* 


(  4  ) 

contrariam  opinionem  tuentes  ,  negant  variolas 
ab  antiquis  medicis  ,  tum  graecis ,  tum  latinis , 
ullatenus  fuisse  cognitas.  Primis  enim  ,  inquit 
CL  Me  ad .  »  his-ce  artis  nostra?  magistri  ,  in 
»  in  signis  morborum  omnium  describendis  et 
r>  distinguendis  tam  sagaces ,  tamque  diligentes , 
»  non  stvio  brevi  ac  curto,  sed  potius  diffuso 
»  ac  praestanti ,  in  conscribendis  variolis  ,  usi 
»  fuissent  ,  si  morbum  adeo  molestum  ,  adeo 
»  conspicuum  ,  adeo  nefandum  cognovissent  ». 

Quidquid  sit  de  antiquitate  hujus  morbi  , 
saltem  in  eo  satis  consentire  videntur  eruditi , 
quod  Rha^es  ,  qui  circa  annum  aeree  Christianae 
nonagentesimum  floruit  ,  Arabum  medicorum 
primus  fuerit  ,  qui  distinctum  et  accuratum  de 
variolis  tractatum  edidit.  Sollicita  disquisitione 
Arabum  vestigia  sequentes ,  totam  curam  totarn- 
que  solertiam  ,  huic  morbo  cognoscendo  et 
curando  ,  felici  equidem  cum  successu  ,  impen¬ 
derunt  post  Rha^em  ,  Sydenham  ,  Morton  , 
Frein  ,  Huxham  ,  Culleri  ,  Tissot . 

Quoad  locum  ubi  variolae  prima  habuerunt 
cunabula  ,  non  minor  apud  authores  dissentio.Et 
revera  ,  alii  testantur  Arabes  ,  imperante  Calife 
Omar  ,  JEgypto  armis  subactae  variolas  commu¬ 
nicasse  ,  quae  cum  ipsis  hinc  et  inde  cum  pro¬ 
pagabantur  ,  pervenerunt  quo  illorum  et  arma  et 
commercium  pervenerunt }  unde  ex  iEgypto  in 
Syriam  ,  Palestinam  etc. ,  in  Hispaniam,  deinque 
per  Europeos  ad  extra  mare  ,  sicque  totum  fere 
per  orbem.  Leclerc  ,  hist.  de  med.  Astrue  , 
maiad.  des  fem»  vol.  3  ,  pag.  248.  Alii  tempore 
quo  bella  ,  horrida  bella  ( les  croisades  )  saevie¬ 
bant  ,  in  Europam  advectum  fuisse  variolosum 

contagium.  Sauvages  Nosologia.  Alii  ,  V  an- 
sivieten ,  Weis^  ,  hanc  labem  contagiosam  ,  in 
Arabia  primo  ortam  ,  diro  modo  paulo  post 
furiisse  in  tota  Asia,  Affrica  ,  Europa  ,  et  tandem 
adeo  late  diffusam  ,  ut  in  regione  Americana 
apparuerit ,  subindeque  ibi  multum  pululaverit. 
Communis  enim  heee  est  opinio ,  Americae  incolis 
hunc  morbum  ipsis  omnino  incognitum  ,  per 
Europeos  communicatum  fuisse  ,  JVcrlhof  , 
de  variolis  et  anthracibus  ,  pag.  15. 

Invadunt  variolae  sub  omnibus  fere  tempesta¬ 
tibus  :  frequentius  tamen  sub  quibusdam  anni 
temporibus  vigent}  v.  g.  vernali  tempore,  aestivo 
praecipue  grassantur  ,  autumnali  cedunt ,  super¬ 
veniente  dein  hyemali  frigore  vix  emicant.  Sed 
cum  maximum  malum  a  coelo  gravi  morbosoque 
variolis  accedat ,  eo  salubri ,  has  esse  benigniores 
opportebit.  Hinc  aestas  plurimorum  ut  pote  prae 
aliis  anni  partibus ,  morborum  mater  ,  omnium 
pessimam  variolarum  progeniem  dabit  ,  vitio 
temporis  multiplici ,  bilioso  ,  putrido  ,  maligno 
contaminatam.  Hanc  proxime  autumnus  exci¬ 
piet  }  at  hyems  et  ver  ,  si  ea  tempora  fuerint 
qualia  oportet  ,  prae  caeteris  variolas  sinceras 
ferent  ,  et  sui  moris  et  indolis  bonae  tenaces. 
Contagione  etiam  hujus  mali  propagata  ,  lentius 
vel  citius  ,  modoque  diverso  ,  pro  diversa  aegro¬ 
tantis  state  ,  idiosincrasia  ,  aeris  constitutione  , 
etc.  suas  strages  exercet. 

Quamvis  contagium  variolosum  junioribus 
sit  frequentius  ,  nemo  tamen  certe  hanc  labem 
non  expertus  ,  blandiri  sibi  poterit  ,  quod  ad 
ultimum  vitae  terminum  ab  illa  immunis  mansurus 
sit,  a  Memini ,  inquit  Van-swieten  ,  me  cura» 


( 6 ) 

»  visse  hoc  morbo  decumbentem  vetulam  plus 
quam  sexagenariam ,  quae  ridebat  me  ,  dum 
»  variolas  erupturas  brevi  praesagiebam.  Quin 
irno  nullus  sibi  potest  plenam  ab  illo  contagio 
immunitatem  promitti  ,  licet  scepius  huic  con¬ 
tagio  expositus  ,  nullam  omnino  inde  noxam 
senserit.  «  Octogeneria  majorem  ,  ait  V an- 
»  sivietcn  ,  sa?pe  saepius  absque  ulla  noxa  con- 
»  tagio  varioloso  expositam ,  tandem  hoc  morbo 
v  infectam  fuisse  novi  ?  et  avidos  nepotes  ,  qui 
certa  optimae  haereditatis  spe  freti  ,  advola- 
verant  ex  dissitis  etiam  locis  ,  false  risisse  ? 
«  dum  ex  tanto  discrimine  emergebat  ,  per 
»  integrum  adhuc  sexennium  superstes  ,  et 
::  quantum  in  ultimo  senio  sperare  licet  ,  sana 
»  satis.  Non  nullos  similes  casus  zpudDiemer- 
broeck  ?  Boerhaave  ,  Syndenham  et  alios  legere 
datur.  Hinc  quamvis  verum  sit  infantes  tetrum 
huius  morbi  fbetorem  maxime  perpati ,  ad  seram 
tamen  usque  in  ultimo  senio  mortem  metuendus 
est  hic  morbus.  Latentem  adhuc  in  utero 
materno  fanum  aggreditur  quandoque  ?  et  ante 
diem  calamitates  humanas  cogit  perferre.  In 
tractatu  67.  Bartholin de  variolis  et  morbillis  ? 
pag.  274,  videre  est  ?  pauperculam  mulierem  ? 
variolis  laborantem  ,  in  luce  edidisse  foetum  5 
cujus  tenerum  corpus  aique  multis  ac  maternum 
variolis  obsitum  erat  5  et  qui  paulo  post  nativi¬ 
tatem  fato  defunctus ,  matre  adhuc  per  triduum 
superstite ,  tuncque  pariter  vi  morbi  decumbente. 

Vulgo  semel  tantum  hominem  in  vita  variolis 
laborare  ndtum  est.  Non  nullis  tamen  exemplis 
constat  bis  vel  et  saepius  in  vitae  curriculo  infici 
posse.  Sic  Petrus  Forestus  de  proprio  filio  narrat 

quod  ,  quadriennis  cum  esset ,  et  bis  variolas 
jam  habuisset  ,  deinde  in  morbillos  inciderit. 
Sic  Sarconius  et  Moscaius  in  civitate  Neapoli 
cumdem  hominem  ,  variolis  equidem  confluen¬ 
tibus  ,  bis  9  ter  viderunt  infectum.  Sic  Borellus 
mulierem  agnovit  Banoniensem  ,  quae  septies 
variolas  perpessa,  anno  tandem  centesimo  decimo 
octavo  eodem  morbo  periit.  Hinc  minus  bene 
negaretur  bis,  quandoque  saepius  in  eodem  sub¬ 
jecto  observatas  fuisse  variolas. 

Varia  nomina  obtinuerunt  variolas  j  gailice 
vocantur  petite  y/role  ,  ab  Occitanis  plurimisque 
aliarum  Galliae  -  Provinciarum  incolis  ,  insig¬ 
niuntur  nomine picotte.  Datur  adhuc  pustularum 
genus  quoddam  ,  pueris  familiare  ,  variolis 
simile  quoad  magnitudinem  et  figuram  \  sed  in 
eo  ab  illis  distinguitur  quod  in  variolis  pustulae 
cum  rubore  et  inflammatione  appareant  ,  in  illa 
vero  specie  ,  pustulae  sunt  albae  ,  velutique 
vessiculae  seroso  humore  repletae  ,  quae  intra 
triduum  in  cute  elevantur  ,  exsiccantur  ,  mitio¬ 
ribus  stipantur  symptomatibus  ,  nullasque  relin¬ 
quunt  cicatriculas.  Id  pustularum  genus  gailice 
dicitur  :  petite  verole  volante  ,  verette  ,  verolette . 

His  positis ,  nunc  paucis  perpendamus  quid 
authores  de  variolar-um  divisione  protulerunt  } 
omissis  quae  de  natura  et  essentia  viru-variolosi 
somniarunt  ' »  Haec  quippe  sunt  ex  illis  arcanis 
»  quorum  nos  exacte  scire  noluit  sitissimus  con- 
»  ditor.  Diemerhoeck . »  Plurimi  authores  variolas 
in  discretas  et  confluentes  divisas  habuerunt.  Alii 
in  benignas  seu  simplices  et  in  malignas  illas 
dividi  voluerunt.  Illae  duae  opiniones  mihi  unum 
et  idem  videntur ,  cum  discretae  sunt  plerumque 


benignae  ,  confluentes  vero  malignae.  Observare 
est  tamen  in  peculiaribus  quibusdam  epidemica¬ 
rum  constitutionum  casibus  ,  confluentes  variolas 
periculo  vacare  ,  dum  discretas  pericula  subse¬ 
quuntur.  Nomine  discretarum  intelliguntur  ili® 
quarum  pustuke  numero  distinctas  in  orbem  ele¬ 
vantur  ,  quarumque  febris  cito  post  eruptionem 
terminatur.  Sub  nomine  confluentium  cognos¬ 
cuntur  eas  quarum  simul  et  invicem  papulae  con¬ 
fluentes  catenam  mentiuntur.  Vulgo  apparent 
flaccidae  5  planae.  Febris  adhuc  saevit  post  erup¬ 
tionem.  Hae  duae  species  in  plures  adhuc  alias 
dividuntur,  ratione  situs  7  in  cohaerentes  7  ratione 
figurae  ,  in  Silicosas  ,  acuminatas  ,  verucosas  , 
depressas  ,  elevatas ;  ratione  typi  ,  in  regulares  , 
anomales  ;  ratione  humoris  contenti ,  in  eris- 
t allinas  ,  sanguineas  ,  ichorofas  ,  lymphati¬ 
cas  , 

Dicendum  aliquid  hic  nobis  est  de  differentia 
morbillorum  ,  nonnullorumque  aliorum  exanthe¬ 
matum  in  cute  prorepentium.  i,°  quidem  mor¬ 
billi  a  variolis  distinguuntur  ,  in  eo  quod  in 
contagio  morbilloso  papulae  plerumque  multo 
facilius  erumpant  ,  febris  sit  intensior  ,  calor 
major  ,  pruritus  acrior  ,  pustularumque  per  exi¬ 
guarum  ,  vixque  in  cute  eminentium  numerus 
multo  major  quam  in  variolis  maxime  confluen¬ 
tibus.  Verum  ineunte  morbo  ,  non  nunquam 
pronuntiare  difficillimum  ,  num  variolae  ,  num 
morbilli  apparere  debeant.  Hosce  enim  duos 
affectus  eodem  tempore  epidemico  more  non 
raro  saevire,  eodemque  in  subjecto  consociari  no¬ 
tum  est ,  ut  quam  plurima  existunt  exempla  apud 

dtHaen  ,  Diemerbroeck  ,  Etmuller ,  ( i )  Tissot 
et  alios.  2.0  Distinguntur  variolae  a  febre  miliari 
in  eo  quod  miliares  pustulae  haud  numerandae 
in  tota  corporis  superficie  disseminentur  ,  faciem 
si  excipias :  quae  pustulae  figura  ,  colore  ,  humore 
contento  symptomatibusque  aliis  plurimum  a 
variolis  differunt,  3.0  Distinguuntur  variolae  a 
peste  in  eo  quod  pestilentiali  in  contagio  bubo¬ 
nes  ,  anthraces  in  cute  se  prodeant  }  dum  in 
variolis  pustulae  sensim  crescentes  ,  suppurantes, 
in  crustulas  desinunt  mox  deciduas  :  quibus 
elapsis  ,  cicatriculae  aut  foveolae  in  cute  relin¬ 
quuntur. 

Antequam  in  conspectum  sese  prodeant  va¬ 
riolae  ,  quibusdam  signis  dignosci  potest  ,  aut 
potius  l  itum  suspicari  hujus  modi  affuturam 
febrim ,  praesertim  si  vigeat  epidemica  constitutio 
variolosa.  Hinc  ,  si  quis  ,  si  puer  sit ,  qui  febre 
laboret,  magna  tunc  est  suspicio  epidemico  illum 
mulctari  morbo  ,  praesertim  si  communicaverit 
cum  alio  hac  labe  affecto  }  si  ingruens  variolarum 
morbus ,  praebeat  assueta  ,  febribus  continuis , 
symptomata  :  ut  sunt  vires  prostratae  ,  horripi¬ 
latio  ,  rigor  ,  sitis  ,  calor  ,  nausea?  ,  vomitus, 
oculorum  splendor,  dolor  capitis,  lumborum, 
dorsi  ,  praecipue  circa  partes  cordis  scrobiculo 
subjectas ,  anxietas  magna  ,  somnolentia ,  spi¬ 
randi  difficultas  ,  lacrymae  involuntariae ,  urinae 
rubrae  ,  pulsus  celer  ,  durus  :  sudores  copiosi 
in  adultis  :  in  infantibus  vero  motus  convulsivi , 

~~ Bfii— milii  nimii  ■mlmwuwh liim.hi  11  ■!■■■  1—1  hiiimiih  !■  1 1 1 1  —  m— mm 

(1)  Clarissimus  Etmuller  historiam  refert  foemime  cujusdara, 
in  uno  corporis  latere  variolis  ,  in  altero  vero  morbillis  labo- 
jam  i  i* 

epileptici  ,  qui  quidem  variolas  brevi  erupturas 
nobis  denuntiant  ,  ni  ulla  sit  aliunde  ratio  vermium 
praesentiam  suspicandi:  Van.swieten.  aut,  ni  illi 
insultus  dentitionis  fuerint  effectus  :  Sydenham * 
Talia  hxc  sunt  vanolarum  symptomata  quee 
vigent  in  invasione  ,  seu  in  primo  morbi  stadio® 
In  emptione  vero  seu  in  secundo  stadio  ,  quod  a 
tertio  ad  septimum  usque  diem  provehitur , 
erumpunt  pustulae ,  parvae ,  rubrae  ,  pulicumque 
morsus  aemulantes.  Conspiciuntur  primo  in  facie, 
collo ,  itemque  in  parte  capitis  capillata  :  paulo 
post  ad  pectus  ,  humeros  ,  brachia  ,  manus  , 
et  denique  ad  totam  corporis  superficiem  disse¬ 


minantur. 

Septimo  circiter  die  sequitur  suppuratio  seu 
tertium  morbi  stadium.  Tunc  temporis  aegrorum 
os  in , adultis  scatet  tenui  saliva  ,  quae  ad  veram 
gradatim  salivationem  adaugetur.  Diarrhaca  in 
infantibus  suboritur  ,  quae  supplet  salivationi, 
fauces  quandoque  inflammatione  laborant  ,  tu¬ 
ment  ,  dolent  5  deglutitio  fit  impossibilis  ,  et 
tandem  supervenit  ptyalismus,  qui,  ut  annotavit 
Sydenham  ,  multo  frequentior  in  regionibus 
frigidissimis  ,  quam  in  meridionalibus  ,  eo  quod 
transpiratio  insensibilis  minus  sit  impedita.  Pus¬ 
tulae  magis  ac  magis  in  orbem  crescentes^  pyra¬ 
midisque  formam  aemulantes ,  in  apice  serositate 
tenui  albescere  incipiunt.  Cum  vero  papulae  , 
hactenus  tenues  et  rubrae  ,  suam  magnitudinem 
obtinuerint  ,  exasperantur  ,  albescunt  ,  et  in 
pus  convertuntur.  Febris  tunc  redit ,  si  jam  ab 
eruptione  evanuerit  ,  ut  in  discretis  benignis  } 
inhorrescit  vero  in  confluentibus.  Interdum  faciei 
et  manuum  inflammatio  colorem  exhibet  ,  in 

pustularum  interstitiis  ,  plus  minusve  floridum  , 
pro  ut  mitiores  sunt  variolae  ,  vel  saevioies.  Non 
raro  accidit  ut  palpebrae  rubrae  turgescant  , 
materieque  serosa  obvolvantur  ,  adeo  ut  quan¬ 
doque  luce  privetur  teger.  Intumescunt  simul 
lacies  ,  nasus  ,  labia  ,  infectusque  odor  e 
toto  corpore  aegrotantis  emanat-  Lingua  materie 
obvolvitur  tenaci,  viscosa  :  acrius  dolent  fauces , 
sputa  sunt  spissiora  ,  urina  fit  perssepe  flammea., 
copioso  pure  turgent  papulae  ,  cutis  igne  quasi 
comburitur  ,  vix  prae  anxietate  cubitus ,  somnus. 
Intra  tres  dies  aut  quatuor  terminatur  suppuratio, 
et  incipit  exsiccatio. 

Suppuratione  jam  stabilita  ,  pustulae  quae  pri¬ 
mum  erupere,  maturitatem  jam  adeptae,  in  facie 
flavescere  arescereque  incipiunt.  Tunc  febris 
accenditur  cum  calore  majori  ,  pulsu  pleno  , 
duro,curq  siti,  anxietate,  dyspneaete.  quas  omnia 
constituunt  secundariam  febrim ,  quas  fit  a  retenta 
perspiratione  ,  eq  pure  multo  iterum  in  sanguine 
resorpto.  Gradatim  detumescit  facies ,  imminuitur 
ptyalismus  ,  et  tunc  temporis  manus  ,  brachia , 
pedes  intumescunt,  alvusque  solvitur ,  vel  sudores 
copiosi  et  urinae  abundantes  superveniunt.  Verum 
si  facie  detumescente  ,  ptyalismoque  cessante , 
nil  tale  eveniat  ,  tunc  adsunt  respirationis  diffi¬ 
cultas  ,  anxietas  ,  vox  clangosa  ,  stupores  , 
coma,  convulsiones  et  tandem  mors.  Rebus  bene 
vero  se  habentibus  ,  tunc  cutis  obtegitur  crustulis 
aridis  ,  quae  .postea  decidentes  ,  excipiuntur 
squammulis  furfuraceis  ,  foveolas  in  cute  exca¬ 
vantibus.  Morbo  finito ,  multa  horrenda  possunt 
subsequi  ,  scilicet  oculorum  inflammationes , 
ulcera ,  aheessus ,  phthisis  ,  tabes ,  aliaque  quam 

plurima.  Talia  haec  sunt  quse  in  variis  variolarum 
stadiis  observantur.  Omnes  tamen  aeque  non 
afficiunt  \  apparent  enim  in  his  plura  ,  in  illis 
pauciora  ,  nunc  graviora  ,  nunc  leviora  ,  pro 
minori  majorive humorum  corruptela,  solidorum 
constitutione  ,  aeris  indole  ,  etc. 

Quam  dubia  variolarum  prognosis  esse  de¬ 
beat  ,  et  observatio  et  praxis  quotidiana  suadent. 
Hic  prseprimis  valet  Hippocratis  illud  effatum  }  • 
praedictiones  de  vita  et  morte  admodum  du¬ 
bias  esse .  Vix  enim  alterum  reperias  morbum 
tot  et  tam  gravibus  complicatum  symptoma¬ 
tibus  ,  tot  et  tam  variis  ,  frequentibusque  ob¬ 
noxium  revolutionibus.  Errores  minimi  in  re¬ 
gimine  ,  levissima  aeris  mutatio  ,  aliaeque  quam 
plurimae  causae ,  maximas  afferunt  varietates. 
Hinc  patet  difficultas  ,  tum  de  vita  tum  de 
morte  certa  eruendi  judicia.  Nihilominus  tamen 
quaedam  de  prognosi  modo  fausto  ,  modo  in¬ 
fausto  explorare  conandum  est.  Periculum  mor¬ 
bi  tanto  majus  esse  notum  est  ,  quod  aeger 
hujus  morbi  evolutioni  minus  sit  dispositus  , 
seu  illud  oriatur  e  propria  subjecti  idiosyncrasia  , 
sive  e  nimia  organi  cujusdam  irnbecilitate ,  sive 
ex  aeris  epidemica  constitutione  ,  etc.  Ex  ob¬ 
servatis  enim  constat  ,  contagium  variolosuin 
saepe  siepius  sub  eodem  tecto  ,  in  eadem  fa¬ 
milia  variolas  modo  discretas  et  benignas  ,  modo 
malignas  et  periculosissimas  produxisse.  Quo¬ 
ties  enim  videmus  illum  qui  primus  contagio 
varioloso  laboravit,  benignissimas  habuisse  vario¬ 
las  ,  e  contra  confluxisse  pessimisque  in  altero 
stipatas  esse  symptomatibus  ?  Quo  pustulae  mi¬ 
nus  confluentes  ,  quo  pauciores  ,  eo  melius 

fit.  Felicem  eventum  hariolari  licet  ,  si  se¬ 
cundo  stadio  febris  major  sit  remissio  ,  si  pus¬ 
tulae  pauciores  infacie  ,  pure  albo  viscidoque 
rite  promineant :  e  contra  minor  spes  atfulget  , 
si  pus  sit  fuscum  et  tenue  si  pustulae  flaves¬ 
centes  apice  depresso  terminentur.  Caeteris  pa¬ 
ribus  ,  qu6  brevius  est  primum  stadium  ,  eo 
pejores  spectandae  sunt  variolae.  Convulsio  , 
delirium  ante  eruptionem  vulgo  nil  mali  habent. 
Pessima  autem  sunt  ,  cum  in  statu  et  decli¬ 
natione  eveniunt.  Diarrhoea  in  genere  utilis  est 
infantibus  ,  primas  enim  vias  liberat  depravato 
fomite ,  quo  saepe  saepius  infarciuntur  ,  et  cujus 
irritatio  maximo  est  pustularum  evolutioni  im¬ 
pedimento.  Visae  sunt  alvi  perturbationes  ,  qui¬ 
bus  retrogressarum  variolarum  materia  puru¬ 
lenta  equidem  cum  maximo  fructu  fuit  evacuata  , 
ut  observat  Baglivi,  Huic  tamen  diarrhaeae  ni¬ 
mis  indulgere  cavendum  est j  vires  enim  ener¬ 
vat  ,  et  morbo  ad  finem  vergente  colliquatio- 
nem  potest  adducere.  Cessatio  salivationis  in 
confluentibus  variolis  ,  signum  pessimum  est , 
nisi  dejectiones  ,  sudores  ,  urinae- ve  copiosae 
ipsius  vicem  subeant.  Ab  ipso  ptyalismo  aeger 
diro  modo  vexatur  ,  sufFocationisque  metus  est 
quandoque  ,  a  materie  ,  antea  tenui  et  facile 
excreabili  ,  viscidiore  ,  jam  facta  et  tenaci.  Mic- 
turitiones  continuae  in  morbi  principio  ,  pejoris 
sunt  ominis ,  ut  annotavit  D .  Haller .  In  genere 
haemorrhagiae  infausti  sunt  eventi  ,  praecipue 
sanguinis  mictus  ,  qui  apprime  distinguendus  est, 
ab  urinis  rubris  in  hoc  morbo  frequentissimis. 
Quo  magis  interstitia  pallent  ,  eo  minus ,  bo¬ 
num,  Quo  magis  livent  interstitia  ,  vel  ipsae 

pustulae  -  eo  pessimum.  Si  detumescente  facie  9 
ptyaiismoque  cessante  ,  non  eadem  proportione 
intumescant  brachia  ,  manus  ,  pedes  ,  lethale  est 
in  confluentibus  signum. 

Magna  faucium  inflammatio ,  anhelitus  ere” 
ber  ,  urina  pellucida  cum  nebulis  suspensis  ? 
stridor  dentium  ,  floccorum  lectio  praesentem 
intentant  mortem.  Colli,  temporum  fortiter  pul¬ 
santibus  arteriis  ,  pulsu  intenso  ,  arcto  ,  fre¬ 
quenti  ,  delirium  :  debili  vero  pulsu  ,  parvo  , 
vacillante ,  mors  ostia  pulsat.  Pessimas  indolis 
est ,  cum  pustulae  lento  gradu  ad  exsicationem 
deveniant ,  mutata  voce  ,  amissaque  memoria : 
eruptione  jam  facta ,  cum  febris  majori  furore 
polleat ,  morbus  gravis  est  ,  nec  vano  metu  me- 
cientes  terrent  exanthemata  atrodivida  ,  gan¬ 
graenosa  ,  linguae  labiorumque  nigredo.  Ischuria, 
dysuria  alvi  fluxus  nimius  ,  praesertim  dysente¬ 
ricus  ,  abdominis  tumefactio  ,  dolor  ad  tactum 
acutus  ,  delirium  ,  angustiae  in  faucibus,  ptyalis¬ 
mus  in  adultis  sufflaminatus  ,  aut  diarrhaea  sup¬ 
pressa  in  infantibus  ,  pessima  inter  recensen¬ 
tur  symptomata.  Malum  ,  si  variolae  numero¬ 
siores  in  capite,  pectore  sunt  5  paucae  vero  in 
reliquis  corporis  partibus.  Notandum  quoque 
est  signum  esse  non  bonum  ,  cum  variolae  cum 
morbillis  aliove  morbo  epidemico  connubium 
coeuntes  ,  homines  in  pubertatis  aetate  ,  vel  se¬ 
qui  orem  sexum  in  suis  primis  mensibus  aggre¬ 
diuntur  ,  Etmuller ,  Diemerbroeck.  Nonnun- 
quam  tamen  per  fluxum  menstruum  mitescere 
crudeliora  symptomata  j  sed  non  raro  in  pejus 
versa  observarunt  Mead  et  alii. 

Medico  ad  curationem  variolarum  se  se  ac- 

cingenti  incumbendum  venit ,  ut  omni  ope  at» 
que  opera  enitatur  morbosam  materiem  foras 
eliminare  ,  et  in  hoc  ,  tota  versatur  medela  ut 
si  nimis  ad  intus  torpeat  ,  ad  cutem  critice  pro¬ 
trudatur.  Si  vero  illud  principium  heterogeneum 
tumultuarie  impetum  et  pleno  agmine  faciat , 
caute  et  prudenter  cohiberi  debet ,  auxiliis  pro¬ 
priis  ,  regimineque  potissimum  diaetetico  rite 
instituto.  Quam  primum  igitur  hoc  morbo  cor¬ 
ripitur  a^ger  ,  lectum  petat  ibique  decumbat  stra¬ 
gulis  solitis  munitus  ,  sub  aere  identidem  in 
conclavi  renovato  $  a  curis ,  timore  ,  caeterisque 
animi  pathematibus- quantum  heri  possit  immu- 
munis  ,  verum  somnum  ,  aut  saltem  quocum¬ 
que  modo  capiat,  quoad  variolas  benignas  na¬ 
turae  beneficio  fere  relinqui  possunt ,  soloque 
regimine  diaetetico  blandisque  diluentibus  illas 
adjuvare  satis  est.  Non  ita  autem  de  variolis 
confluentibus ,  quae  medelam  expostulant  accu¬ 
ratissimam.  Sic,  si  aeger  sanguine  polleat ,  si 
magno  vexetur  calore  ,  cum  difficili  respiratione, 
urina  rubra  ,  lingua  sicca  ,  intolerabili  siti  5 
et  oculorum  et  faciei  rubore,  pulsu  duro,  forti, 
ac  frequenti  ,  tunc  adhibendae  venae-sectiones, 
moxque  iterandae  pro  aegri  viribus ,  symptoma*» 
tibusque  recrudescentibus.  Hic  simul  praescri¬ 
benda  veniunt  ,  refrigerantia  ut  potus  avente , 
hordei ,  orisae  ,  ptysanae  acidulae,  levesque  emul- 
siones  nitratae  ,  quae  omnia  sanguinis  ardorem 
et  ebullitionem  compescunt ,  omnibusque  simul 
favent  secretionibus.  Si  vero  febris  commixta 
postulet,  si  turgeant  saburra,  biliosoque  appa¬ 
ratu  ventriculus  et  intestina ,  si  os  sit  amarum , 
lingua  faetkla  ,  si  sint  nauseae ,  vomitus ,  emeto- 

cathartica  alvum  vomitumque  lene  moventia?  i 
maximam  adimplent  paginam*  His  enim  adhi¬ 
bitis  ,  dolor  capitis  ,  delirium  ,  meteorismus  - 
faciei ,  oculorumque  rubor  evanescunt.  Stolh 
Emetico  jam  in  ventriculo  actionem  exercenti  , 
singulariter  favent  aqua  simplex  calida  ,  vel  in¬ 
fusio  florum  sambuci  ,  cardui  benedicti  ,  aut 
theiae  et  similia.  Notandum  tamen  est  ,  quod 
medicus  emeto  -  cathartica  procul  arcere  de¬ 
beat  ,  si  suspecta  ,  aut  vetita  videantur  ,  #auit- 
que  gravioris  ventriculi  aut  intestinorum  inflam¬ 
mationis  signa  palam  se  prodeant ,  tutissimum 
tunc  enim  est  lenissima  tantum  diluentiaque 
remedia ,  ut  pote  detergentia  et  emollientia  in 
medium  proferre.  Clysteres  huc  quoque  con¬ 
ferunt.  Si  vero  febre  nervosa  ,  maligna  langueat 
aeger  ,  si  pulsus  sit  debilis  ,  parvus  ,  si  sit  color 
faciei  pallidus  ,  si  ita  sint  prostratae  vires  ut  mate¬ 
ries  heterogenea  in  corpore  jam  stabulans ,  pus 
bonae  indolis  fieri  non  possit  ,  tunc  ad  sacram 
quasi  anchoram  confugiendum  est ,  ad  cardiaca  , 
corticem  peruviarum  ,  pulverem  florum  arnicae , 
et  potissimum  ad  vessicantia  ,  quae  dum  levi 
succussione  viribus  stimulum  addunt ,  dehiscens 
et  jamjam  ruiturum  aedificium  saepe  numero 
sustentant.  StolL .  Si  sint  capitis  dolor  acutus  , 
anxietates  ,  aut  alia  hujus  generis  symptomata  , 
ita  ut  ,  ut  saepe  fit  ,  frenitide  urgeatur  aeger , 
cucurbitulas  scarificatas  scapulis  apponere  suadet, 
Baglivi .  Pediluvia  tepida  ,  vapores  emollientes , 
cataplasmata  hic  etiam  multum  prosunt ,  ut  pote 
dolores  capitis  minuunt ,  cum  humores  ad  infe¬ 
riora  derivent,  Ast  autem  si  fauces  ,  oculi  , 
lingua  ,  nares  variolis  male  afficiantur,  garga- 

rismis  fauces  detergentur,  nuchaeque  ,  pone  aures 
aliisque  panibus  vicinis  applicentur  vesicatoria. 
Rosen .  Quoad  oculos ,  foveantur  decocto  hordei, 
lacte  callido  aut  -psy Ilii  ,  vel  aqua  simplici ,  exc. 
Cum  convulsiones  vulg6  in  junioribus  boni  moris , 
si  ,  ut  notat  Syd.  ,  variolarum  eruptionem  prae- 
cedant  ,  tamen  cum  in  adolescentibus  nimium 
portendant ,  Stoll  vult  ut  ii  exponantur  in  aerem 
liberum  ,  aut  opio  litentur.  Diarrhaea  quae  pusr 
tularum  elevationem  maturitatemque  impedit, 
rhabarbaro  ,  itemque  clisteribus  ex  lacte  vel 
hordeo  confectis  ,  cito  corrigenda  est.  Diffi¬ 
cultas  mingendi  cum  adsit  ,  levibus  diureticis 
utendum  est.  Syndtham  ,  hac  in  occurrentia  , 
aegros  a  lecto  arcere  et  in  cubiculo  deambulare 
jubebat.  Mox  inde  urinam  satis  copiose  redde¬ 
bant  ,  maximo  equidem  cum  levamine.  Idem 
commendat  remedium  Tissot  infantibus  pulsu 
irregulari  ,  convulsivo  ,  cordis  ,  majorumque 
vasorum  palpitatione  laborantibus.  Cum  pustulae 
maturitatem  jam  adeptae ,  ad  dolorem  sedandum 
purisque  resorpsionem  praecavendam  ,  ^acu  aurea 
aut  forfice  percissione  pluries  et  gradatim  repe¬ 
tita  ,  primum  in  facie  ,  dein  in  brachiis  et 
cruribus  aperiendae  sunt  -,  ut  adnotant  Stoll , 
Tissot ,  maximae  que  notae  alii  \  hac  enim  frequenti 
pustularum  scissione  ,  inquiunt  hi  auctores  , 
maxima  exurgit  utilitas  ,  tum  ad  venustatem  , 
fum  ad  morbum  debellandum.  Sic  tensio  curis 
solvitur.  Sic  ingenti  puris  copia  liberatur  corpus* 
Sic  puris  in  massam  sanguinis  retrocessus  tantus 
tamque  timendus  non  est.  Si  febris  secundaria 
obvolvitur  ,  quod  pluries  evenit,  charactere  mali¬ 
gnitatis  vel  putredinis  ,  si  labescere  asgri  vires  9 

si  pus  formari  nimium  ,  ac  tabescere  inde  seger 
incipit  ,  corroborantibus  et  antisepticis  iisque 
omnino  remediis  ,  quce  quocumque  aiio  in  casu 
tabificas  febres  a  pure  natas  coercent.  Stoll . 
Optimum  tunc  sane  remedium  esse  corticem 
Feruvianum  dicunt  Bagliyi  ,  de  Haen  ,  et  prae- 
sertim  Barthe %  ,  qui  hoc  remedium  omni  vario- 
larum  malignarum  stadio  adhibuit  ,  et  semper 
cum  felici  successu.  Salivatio  quas  pergere  solet 
in  hoc  stadio,  praecipue  in  confluentibus  quas¬ 
que  apud  adultos  tanti  est  momenti  ,  quanti 
diarrhaea  apud  infantes ,  si  subito  sufflaminetur 
quin  aliae  evacutiones  majori  copia  effluant , 
maximis  obsidetur  periculis  aeger.  Adhibeantur 
ergo  omnia  remedia  ,  qus  huncce  fluxum  cito 
excitare  et  revocare  queant.  Alii  mercurialia 
vesicantia  adhibent  ,  alii  cantharides  emplastro 
emollienti  adjungi  volunt  }  alii  variis  gargarismis 
calido  potu  ,  salivantibus  v.  g.  radice  pyretri  , 
absyntii  ,  arthemisiae  utantur.  c<  Dans  un  cas 
a  aufli  pressant  ,  dit  Huxkam  ,  il  faut  employer 
»  tous  ses  efiorts  pour  ren ou veler  cette  evacua- 
yy  tion  ,  appliquer  des  vesicatoires  ,  donner  au 
»  malade  un  clystere  laxatif,  emollient  ,  et  ne 
»  point  epargner  Foximei  /scillitique  et  le  lait 
«  ammoniacal  »  Sed  si  forte  ,  quod  aliquoties 
evenit  ,  immoderato  saliva  fluxu  excoriantur 
lingua  ?  fauces  ,  nil  melius  revellit  humorem 
quam  purgans  mannatum  ,  vesicatorii  ad  caput 
applicatio  ,  non  nullaque  alia  apud  Stoll  jucunde 
delineata. 

Curn  tandem'  morbus  ad  suum  exitum  fertur, 
scilicet  cum  pustulae  sunt  siccae  ,  decfduaeque, 
aegrorum  aliquoties  purgare  venae  que  sectiones 

pro  indicatione  admittere  ,  juxta  Sydenham 
decet.  Hac  enim  via  plurimorum  malorum  quas 
assequi  posset ,  id  est  pectoris  objectiones ,  her¬ 
petes  ,  tumores ,  scabiem  et  alia  immunis  ha¬ 
betur  aeger.  Non  raro  fit ,  ut  in  hoc-ce  vario- 
larum  stadio  ultimo  oculi  saepe  glaucomis  et  ul¬ 
ceribus  afficiantur  ,  invitis  medici  praesidiis  et 
sollicitudinibus.  Hoc  in  casu  kina  adhiberi  sua¬ 
det  werlhof  in  scriptis  de  Febribus,  Carnium  et 
vini  usum  omnino  prohibet ,  lac  vero  per  quod¬ 
dam  temporis  intervallum  suadet  clarissimus  s 
Tijjot,  Crustulae  oleo  amygdalarum  dulcium  re- 
centissimo  ?  vel  oleo  ovorum  ,  vel  butyro  re¬ 
centi  optime  solvuntur. 

Hisce  delineatis  ?  patet  quam  difficillimum 
sit ,  in  variolarum  curationem  methodum  cer¬ 
tam  statuendi  \  ut  felicem  exitum  hoc  morbo 
tractando  sperare  possit  medicus  ,  propriam  in¬ 
tueri  debet  aegri  constitutionem  ,  exqua  medi¬ 
camentorum  omnino  pendet  efficaciz  temperiem 
cceli  ,  sub  quo  vivit ,  et  praesentem  aeris  sta¬ 
tum  quae  sunt  agendi  rationis  indicia  certissima. 

